### Beslutning

Fremsendes til Økonomiudvalget til behandling i henhold til beslutning i byrådets møde den 10. juni 2020.

### Resumé

Byrådet har tidligere besluttet, at der foreløbigt i en fireårig periode skal laves en årlig politisk opfølgning på udviklingen i de almene boligområder i [adresse]. Det sker bl.a. med afsæt i BL’s 5. kreds’ og [adresse] fælles kategoriseringsmodel.

Årets billede er, at der samlet set ses en stigende udsathed i de almene boligområder over 500 beboere. Der er positiv udvikling på beskæftigelse og uddannelse, men omvendt negativ udvikling på en række indikatorer i forhold til børn og unge samt tryghed.

Billedet dækker også over, at der ses fremgang eller stabilitet i nogle boligområder. Det gælder blandt andet [adresse], [adresse] og Viby Syd[1], hvor der er tydelig fremgang på beskæftigelse og uddannelse.

I andre områder ses imidlertid tilbagegang. Det gælder bl.a. områderne [adresse], [adresse], [adresse] og [adresse], hvor der nu arbejdes med at etablere forebyggende indsatser, som byrådet besluttede med sidste års indstilling om status på udviklingen i udsatte boligområder.

### Indstilling

Det indstilles:

At 1) kategoriseringsmodellen for 2020 tages til efterretning (bilag 1).

At 2) afrapporteringen på målene for områder med en udviklingsplan eller fysisk helhedsplan tages til efterretning (bilag 3).

At 3) magistratsafdelingerne og Borgmesterens Afdeling sammen med de relevante boligforeninger arbejder videre med forebyggende indsatser i de fem spor som beskrevet (bilag 4).

At 4) modellen for monitorering af områder under 500 beboere godkendes (bilag 5).

### Sagens forløb

02-06-2020 Magistraten

Fremsendes til [adresse] med bemærkning, at Magistraten i mødet den 2. juni 2020 anbefaler, at byrådet tiltræder Borgmesterens Afdelings indstilling og Magistratsafdelingen for Sociale Forhold og Beskæftigelses indstilling af 15. maj 2020.

Sarah Søndergaard tog forbehold.

Generelt var der enighed om vigtigheden af en nuanceret belysning, hvor der også er fokus på de lidt mindre boligområder.

Til en kommende udvalgsbehandling kan muligheden for at supplere med andre kriterier, herunder børn, der taler et alderssvarende dansk belyses. Borgmesteren vil inden længe efter et møde med Brabrand Boligforening invitere til møde i den politiske styregruppe for [adresse].

Andrea Toft deltog ikke i sagens behandling.

 10-06-2020 [adresse]
Fremsendes til Økonomiudvalget til behandling i henhold til beslutning i byrådets møde den 10. juni 2020.
 17-06-2020 Økonomiudvalget
Udvalget kunne enstemmigt tiltræde indstillingen i overensstemmelse med Magistratens anbefaling.
 24-06-2020 [adresse]

Bøje Mathiasen med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Økonomiudvalget af 17. juni 2020.

Et ændringsforslag fra Socialistisk Folkepartis, Radikale Venstres, Enhedslisten de Rød-Grønnes og Alternativets byrådsgrupper blev ikke vedtaget, det blev støttet af et mindretal bestående af forslagsstillerne.